रिचर्ड मैडेन संग दिखीं बेहतरीन केमिस्ट्री, 28 अप्रैल को रिलीज हुआ पहला एपिसोड
Citadel Review Update: Priyanka Chopra, Richard Madden, and Stanley Tucci Impress in Amazon Prime's New Series प्रियंका चोपड़ा जोनस और रिचर्ड सीरीज- सिटाडेल में नाडिया सिंह और मेसन केन के रोल में हैं।
सीरीज- सिटाडेल
निर्देशक- डेविड वील
मेकर्स- एंथोनी रूसो, जो रूसो
कलाकार- प्रियंका चोपड़ा, रिचर्ड मैडेन, स्टेनली टुकी, लेस्ली मैनविल, ओसि इखिले, एशले कमिंग्स, रोलैंड मोलर, काओलिन स्प्रिंगल
प्लेटफॉर्म- अमेजन प्राइम वीडियो
स्टार:- साढ़े तीन
कहानी :-
प्रियंका चोपड़ा जोनस और रिचर्ड सीरीज- सिटाडेल में नाडिया सिंह और मेसन केन के रोल में हैं। उनका वह संगठन आजाद है। ठेके पर किसी भी देश की सुरक्षा का जिम्मा लेता है। उनका कार्यक्षेत्र पूरी दुनिया है। दोनों बेहद ताकतवर हैं, पर उन्हें और उनके संगठन के खिलाफ काम करने वाले भी लोग हैं। उनके नाम डालिया आर्चर और आंडेर्स सिजी हैं। इनके संगठन का नाम मॉनिकोर है।
यहां कहानी सिटाडेल और मॉनिकोर के उम्दा जासूसों के बीच वर्चस्व की लड़ाई के बारे में है। नाडिया और मेसन के सहयोगी बर्नार्ड ऑरलिक हैं। उन्हें दुश्मन जासूसों के नापाक मंसूबों को रोकना है। इसके लिए नाडिया और मेसन की सख्त जरूरत है।
इस मोर्चे पर हालांकि बर्नार्ड ऑरलिक के सामने एक चुनौती है। वह यह कि नाडिया और मेसन की याद्दाश्त इटली के एक ट्रेन धमाके में जा चुकी है, जो उनके अपने ही संगठन के एक गद्दार का नतीजा है। साथ ही जासूसी के हिम्मती कारनामों से नाडिया और मेसन आठ साल से दूर भी हैं। इस परिस्थिति में भी नाडिया और मेसन से कैसे काम लिया जाता है और वो किस तरह संगठन के गद्दार को ढूंढ निकाल पाते हैं कि नहीं और डालिया आर्चर के मकसद को रोक पाते हैं कि नहीं, यह सीरीज उस बारे में है।
डायरेक्शन:-
सिटाडेल को जिस इरादे से क्रिएट किया गया है, वह यहां पूरी तरह जस्टिफाइड हुआ है। बड़े जासूसी संगठनों से ताल्लुक रखने वाले जासूसों के एक्शन और उनके हथियार, जगहें जहां उनकी मुठभेड़ होती हैं, सब कुछ को विहंगम स्केल यानी पैमाना प्रदान किया गया है। इटली में ट्रेन धमाके के बीच नाडिया, मेसन की दुश्मन संगठनों से जंग का सीक्वेंस आगे आने वाले घटनाक्रमों की रफ्तार और मिजाज को सेट कर देता है।
रूसो ब्रद्रर्स की खासियत सीजी इफेक्ट में एक्शन के साथ साथ इमोशन को पिरोने की रही है। यह सीरीज अमेजन प्राइम पर आ गया है। यानी लोग मोबाइल, लैपटॉप और घर के बड़े स्क्रीन में इसे देखेंगे। इसके बावजूद यह एक बिग स्क्रीन स्पैक्टेकल वाली एक्सपीरिएंस देने में सक्षम है। ट्रेन की सभी बोगियां ब्लास्ट के बाद जिस कदर समुद्र में जल समाधि लेती है, वह किसी लार्जर दैन लाइफ मोमेंट से कम महसूस नहीं होता।
एक्टिंग और स्टंट :-
सीरीज की कास्टिंग काफी अच्छी है। नाडिया बनीं प्रियंका हों या फिर मेसन के रोल में रिचर्ड मैडन और बाकी कलाकार ने भी अच्छा काम किया है। साथ ही उनके स्टंट भी प्रभावशाली हैं। प्रियंका चोपड़ा जोनस के चाहने वालों के लिए यह किसी सौगात से कम नहीं। उन्होंने दिल खोलकर स्टंट किए हैं। हॉलीवुड में क्वांटिको में जो उनके स्टंट थे, यहां उन्होंने उसका विस्तार प्रदान किया है। रिचर्ड मेडन की कद काठी, फुर्ती और बॉडी लैंग्वेज किसी जासूस या सीक्रेट एजेंट के लिए काम करने वाले शख्स जैसा महसूस होता है। इससे पहले उनकी पांच साल पहले बॉडीगार्ड सीरीज आई थी। 
सीरीज देखे या नहीं 
यह तेज रफ्तार, मसालेदार रोमांचक शो को पसंद करने वालों के लिए अमेजन प्राइम की ओर से तोहफा है। जिन लोगों को उनकी जैक रायन का पहला सीजन पसंद आया था, उन्हें सिटाडेल भी जोरदार महसूस होगी। यहां भी सभी घटनाक्रम की तीव्रता, रहस्यों का धमाकेदार खुलासा, वर्ल्ड पॉलिटिक्स दिखेगा। बेशक जैक राएन में एक आम इंसान हीरो बनता है। मामूली से लगने वाले टिप के सहारे खतरनाक आतंकियों की वाट लगाता है। यहां सिटैडल के नायक सुपरपावर से कम वाले नहीं हैं। उसे किस तरह दर्शकों को महसूस करवाना है, उसे बखूबी जाहिर किया गया है।
बिंज वॉच नहीं :-
यह सीरीज बिंज वॉच वाला नहीं है। पहला एपिसोड तो 28 अप्रैल को आ रहा है। उसके बाद के हफ्तो में बाकी के एपिसोड मई के आखिरी हफ्ते तक हफ्तावार रिलीज होते रहेंगे।